stanford-oval/wikipedia huggingface dataset:
Not in This Lifetime... Tour
Tausta > Kiertueen julkistaminen

Guns N’ Rosesin virallinen internet-sivusto uudistui vuoden 2015 joulukuussa. Valtaosa sivuston aiemmasta sisällöstä poistui, ja tilalla esitettiin yhtyeen vanha revolverilogo. Kyseessä oli ensimmäinen kerta sitten 1990-luvun alun, kun yhtye käytti logoa missään virallisessa tarkoituksessa. Joulupäivänä elokuvateattereissa esitettiin Star Wars: The Force Awakens -elokuvan näytöksissä ennen 15 sekunnin mittainen teaser, jossa mustavalkoisen yleisöä kuvaavan videon päällä soi kappale ”Welcome to the Jungle”.
Billboard uutisoi 29. joulukuuta 2015, että Slash palaisi yhtyeen kitaristiksi ja ”yhteenpalannut” kokoonpano soittaisi pääesintyjänä seuraavan vuoden Coachella-festivaaleilla. Axl Rosen uutisoitiin myös saapuvan haastateltavaksi Guns N’ Rosesin tulevaisuutta koskevien asioiden puitteissa Jimmy Kimmel Live! -televisio-ohjelmaan, mutta esiintyminen peruttiin. Vuoden 2016 tammikuussa yhtyeen ilmoitettiin kuitenkin esiintyvän Coachellan pääesiintyjänä, ja sekä Slashin että Duff McKaganin vahvistettiin palaavan yhtyeeseen. Yhtyeen ilmoitettiin myös soittavan huhtikuussa Las Vegasissa ja Méxicossa.
Not in This Lifetime... Tour -kiertue julkistettiin virallisesti aprillipäivänä 2016, jolloin yhtye ilmoitti kiertueen ensimmäisestä 20 konsertista Pohjois-Amerikassa. Kiertueen nimi on viittaus Axl Rosen vuoden 2012 lausahdukseen, jonka mukaan vanhan Guns N’ Rosesin paluu ”ei tapahtuisi tässä elämässä.” Kiertueen lipunmyynti käynnistyi vilkkaana, ja yhtye lisäsi suuren kysynnän seurauksena lisäkonsertit Chicagoon, New Englandiin, New Yorkiin ja Los Angelesiin. Vuoden mittaan vahvistettiin kiertueen jatkuminen myös latinalaiseen Amerikkaan, Aasiaan ja Oseaniaan. Syyskuussa 2017 Guns N’ Roses konsertoi Rock in Rio -festivaalilla neljännen kerran urallaan osana kiertuetta. Marraskuussa yhtyeen ilmoitettiin televisiomainosten välityksellä jatkavan kiertueen merkeissä Pohjois-Amerikassa myös vuonna 2017. Joulukuussa yhtye julkisti 35 konserttia Pohjois-Amerikkaan ja Eurooppaan vuodeksi 2017. Yhtye konsertoi muun muassa St. Louisissa ensimmäisen kerran sitten vuoden 1991, jolloin yhtyeen konsertti oli päätynyt mellakointiin.
Ohralammi (Jämsä)

| Ohralammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°57′57″N, 24°52′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  oja Kerteselkään 
Järvinumero:  35.692.1.006
Mittaustietoja
Pinnankorkeus:  113,9 m  
Rantaviiva:  0,493 km  
Pinta-ala:  1,421 ha  
Saaria:  ei saaria 
 fiOhralammi 
Ohralammi  on Keski-Suomessa Jämsässä Matokulman kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,4 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Nikolai Gubenko

Nikolai Gubenko
Nikolai Gubenko (17. elokuuta 1941 Odessa – 16. elokuuta 2020) oli venäläinen näyttelijä, teatterinjohtaja, elokuvaohjaaja ja poliitikko. Hän toimi Neuvostoliiton viimeisenä kulttuuriministerinä vuosina 1989–1991. Länsimaissa Gubenko tunnetaan parhaiten neuvostoajan elokuvistaan, kuten elokuvista Siipirikot (1976), Lomalaiset (1981) ja Elämää, elämää (1983). Hän kuului moskovalaisen Taganka-teatterin perustajiin ja toimi sen johtajana.
Orpokodissa varttunut Nikolai Gubenko opiskeli näyttelijäksi Neuvostoliiton valtiollisessa elokuvakoulussa (VGIK) Sergei Gerasimovin ja Tamara Makarovan ohjauksessa. Hän valmistui näyttelijäksi 1964 ja elokuvaohjaajaksi 1970. Hänen ensimmäinen pääroolinsa oli Marlen Hutsijevin elokuvassa Olen 20-vuotias (Mne dvadtsat let, 1965) ja myöhempiä rooleja hän teki omien ohjaustöidensä ohella muun muassa Andrei Smirnovin elokuvassa Enkeli (Angel, 1967) ja Gleb Panfilovin elokuvassa Pyydän puheenvuoroa (Prošu slova, 1976).
Gubenko ohjasi ensimmäisen pitkän näytelmäelokuvansa Prišjol soldat s fronta (1971) yhteistyössä Vasili Šukšinin kanssa. Hänen parhaana ohjaustyötään pidetään yleensä omakohtaista lapsuuskuvausta Siipirikot (1976), joka kilpaili Cannesin elokuvajuhlilla 1977. Lomalaiset (1981) varoitteli pikkuporvarillisten arvojen leviämisestä neuvostokansan keskuuteen. Gubenkon viimeiseksi elokuvaohjaukseksi jäi Zapretnaja zona (”Kielletty vyöhyke”, 1988).
Mihail Gorbatšov nimitti Gubenkon Neuvostoliiton kulttuuriministeriksi 1989, ja Gubenko on ainoa tuossa virassa ollut taiteilija. Hän erosi virasta Neuvostoliiton vallankaappausyrityksen 1991 yhteydessä, mutta palasi monien toivomuksesta virkaan.
Elokuvarooleja

Olen 20-vuotias / Iljitshin vartio (Mne dvadtsat let / Zastava Iljitša, 1964)
Tunnussanaa ei tarvita (Parol ne nužen, 1967)
Kultainen portti (Zolotyje vorota, 1970)
Elokuvaohjauksia

Prišjol soldat s fronta (1971, myös rooli)
Jos haluat olla onnellinen (Jesli hotšeš byt stšastlivym, 1974, myös miespääosa ja toinen käsikirjoittajista)
Siipirikot (Podranki, 1976, myös käsikirjoitus ja rooli)
Lomalaiset (Iz žizni otdyhajuštših, 1981, myös käsikirjoitus)
Elämää, elämää (I žizn, i sljozy, i ljubov, 1983, myös käsikirjoitus)
Zapretnaja zona (1988, myös käsikirjoitus)
Pawl

|  Pawl |
| --- | --- |
Koko nimi:  Pawl
Päämaja:  Yhdysvallat
Tunnetuimmat kuljettajat:  Jimmy Davies, Rodger Ward, Eddie Russo
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1951
Kilpailuja:  3
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1955
Pawl oli yhdysvaltalainen kilpa-autovalmistaja, joka osallistui Indianapolis 500 -kilpailuun kausilla 1951, 1954 ja 1955. Tallin kuljettajat Jimmy Davies, Rodger Ward ja Eddie Russo keskeyttivät joka kilpailussa teknisiin ongelmiin.
Aiheesta muualla

Pawlin tilastot f1db.com. Arkistoitu 4.12.2008. Viitattu 19.2.2018. (englanniksi)
Peter Christian Skovgaard

Peter Christian Skovgaard
Peter Christian Skovgaard (1817–1875) oli tanskalainen taidemaalari. Hän maalasi varsinkin suuria tanskalaisia metsämaisemia ja oli yksi Tanskan ensimmäisistä merkittävistä maisemamaalareista. Skovgaard sai aiheita varsinkin Själlannista. Skovgaardin maisemamaalauksille on ominaista yksityiskohtaisuus ja tasapuolinen sommittelu. Skovgaard maalasi myös muotokuvia. Myös hänen kaksi poikaansa Joakim (1856–1933) ja Niels Skovgaard (1858–1938) olivat taidemaalareita.
Peter Christian Abildgaard

Peter Christian Abildgaard
Peter Christian Abildgaard (1740–1801) oli tanskalainen eläinlääkäri ja lääkäri. 1770-luvulla hän oli professori Kööpenhaminassa ja julkaisi eläinlääketieteellisiä teoksia. Vuonna 1877 Tanskan valtio lunasti Abildgaardin perustaman eläinlääkäriopiston.
Abildgaardin isä oli piirtäjä jageologi Søren Abildgaard ja veli taidemaalari Nicolai Abraham Abildgaard.
Nik Zupančič

| Nik Zupančič |
| --- | --- |
 Zupančič (oikealla) Olimpija Ljubljanan paidassa ystävyysottelussa EHC Linzia vastaan syksyllä 2007.
Henkilötiedot
Syntynyt: 3. lokakuuta 1968 (ikä 56) Ljubljana, Slovenian ST, Jugoslavia
Kansalaisuus:   Slovenia
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  92 kg
Pelaajaura
Pääsarjaura:  1984–2009
Seurat:  Olimpija Ljubljana (Jugoslavia/Slovenia/EBEL) Medveščak Zagreb (Jugoslovia) HK MK Bled (Slovenia) VEU Feldkirch (ÖEL) JYP (SML) Timrå IK (SEL) HK Jesenice (IEL/Slovenia) EHC Lustenau (ÖEL/ÖNL) EV Zeltweg (ÖNL) EC Weiz (AUT-3)
Nik Zupančič (s. 3. lokakuuta 1968 Ljubljana, Slovenian ST, Jugoslavia) on slovenialainen entinen jääkiekkoilija, joka toimii Slovenian A-maajoukkueen päävalmentajana. Hän oli pelipaikaltaan keskushyökkääjä. Zupančič pelasi suurimman osan urastaan kotimaansa joukkueissa Jugoslavian ja Slovenian pääsarjoja, mutta hän pelasi urallaan myös Suomessa, Ruotsissa ja Itävallassa. Zupančič laukoi oikealta.
Pelaajaura > Seuraura

Zupančič aloitti pääsarjauransa Olimpija Ljubljanan joukkueessa Jugoslavian liigassa kaudella 1984–1985. Kauden 1987–1988 hän pelasi samaa sarjaa nykyisestä Kroatiasta kotoisin olevan Medveščak Zagrebin joukkueessa, mutta Zupančič vietti kuitenkin kahdeksan seuraavaa kautta taas Olimpijassa. Välillä Jugoslavian sosialistisen liittotasavallan hajottua joukkue siirtyi kaudeksi 1991–1992 pelaamaan Jugoslaviasta itsenäistyneen Slovenian pääsarjaan. Zupančič voitti Slovenian-mestaruuden vuosina 1995 ja 1996. Kauden 1996–1997 hän pelasi samaa sarjaa HK MK Bledin paidassa.
Kaudeksi 1997–1998 Zupančič siirtyi Itävallan pääsarjajoukkue VEU Feldkirchin riveihin. Hän oli tehoilla 29+15=44 joukkueen toiseksi paras maalintekijä ja kolmanneksi paras pistemies. Zupančič sijoittui koko ÖEL:n maalipörssissä neljänneksi. Hän edusti Feldkirchia liigan ohella myös EHL:ssä sekä kaudella 1997–1998 että 1998–1999, joista ensimmäisellä kaudella joukkue voitti turnauksen. Kaudeksi 1999–2000 Zupančič siirtyi SM-liigajoukkue JYPiin. Hänestä tuli liigan kaikkien aikojen ensimmäinen slovenialaispelaaja. Zupančič muodosti Jaroslav Bednářin ja Petr Tonin kanssa toimivan "Varsovan liiton ketjun" ja oli JYPin neljänneksi paras pistemies tehoilla 12+18=30.
Zupančič siirtyi kaudeksi 2000–2001 Elitserienin nousijajoukkue Timrå IK:n riveihin Ruotsiin, mutta palasi sieltä kesken kauden Olimpija Ljubljanaan, jossa hän voitti kauden päätteeksi Slovenian-mestaruuden. Zupančič pelasi seuraavan kauden 2001–2002 samaa sarjaa HK Jesenicessa ja voitti koko Slovenian liigan piste-, maali- ja syöttöpörssin tehtyään 13 runkosarjaottelussa tehot 19+22=41. Hän edusti Jesenicea samalla kaudella myös Interligassa. Kaudeksi 2002–2003 Zupančič siirtyi ÖEL-joukkue EHC Lustenaun riveihin. Joukkue putosi kauden päätteeksi sarjatasoa alemmas Nationalligaan ja hän voitti kahdella seuraavalla kaudella Lustenaun sisäisen piste- ja maalipörssin. Kaudella 2003–2004 Zupančič sijoittui ÖNL:n pistepörssissä neljänneksi ja kaudella 2004–2005 toiseksi, jolloin hänen edellään oli vain EK Zell am Seen Jozef Dano. Lustenau eteni keväällä 2005 aina sarjan finaaleihin saakka, mutta mestaruuden vei nimiinsä kuitenkin EK Zell am See otteluvoitoin 3–1.
Kaudeksi 2007–2008 Zupančič palasi Olimpija Ljubljanaan pelaamaan Itävallan pääsarja Erste Bank Eishockey Ligaa. Hän vietti siellä kaksi kautta, jonka jälkeen Zupančič pelasi vielä kauden 2009–2010 maan kolmanneksi korkeimmalla sarjatasolla Österreichische Eishockey-Oberligassa. Hän voitti joukkueen sisäisen piste- ja maalipörssin tehoilla 15+18=33. Zupančič lopetti pelaajauransa 41-vuotiaana kevääseen 2010.
Pelaajaura > Maajoukkueura

Zupančič edusti Sloveniaa A-sarjan MM-kilpailuissa vuonna 2002 sekä B-sarjan/I-divisioonan MM-kilpailuissa vuosina 1998, 1999, 2000, 2001 ja 2004. Vuosien 2001 ja 2004 I-divisioonan turnaukset päättyivät A-lohkon kultaan ja sarjanousuun A-sarjatasolle. Zupančič voitti koko vuoden 2001 turnauksen tehotilaston lukemalla +16 ja hänellä oli paras aloitusprosentti (76,25 %). Hän jakoi turnauksen syöttöpörssin voiton joukkuetoverinsa Dejan Kontrecin kanssa sekä pistepörssin toisen sijan Yhdistyneen kuningaskunnan Tony Handin kanssa tehoilla 5+11=16. Heidän edellään pistepörssissä oli vain Zupančičin joukkuetoveri Ivo Jan. Hän voitti myös vuoden 2000 B-sarjan turnauksen maalipörssin seitsemällä osumallaan.
Zupančič edusti Sloveniaa myös C-sarjan MM-kilpailuissa vuosina 1993, 1994, 1995, 1996 ja 1997, joista viimeisin turnaus päättyi sarjanousuun B-sarjaan. Hän edusti ennen Slovenian itsenäistymistä myös Jugoslaviaa C-sarjan MM-kilpailuissa vuonna 1989 ja B-sarjan MM-kilpailuissa vuonna 1991. Zupančič pelasi myös alle 20-vuotiaiden B-sarjan MM-kilpailuissa vuonna 1988.
Valmentajaura

Zupančič toimi Slovenian A-maajoukkueen apuvalmentajana Matjaž Kopitarin johtamassa valmennustiimissä vuodet 2010–2015. Ennen joulukuuta 2010 hän ehti valmentaa myös yhdysvaltalaisen John Harringtonin alaisuudessa ennen hänen potkujaan. Zupančič valmensi Sloveniaan näin ollen Sotšin olympiakisoissa 2014 sekä niiden karsinnoissa, A-sarjan MM-kilpailuissa vuosina 2011 ja 2013 sekä IA-divisioonan MM-kilpailuissa vuosina 2012 ja 2014, jolloin molemmat turnaukset päättyi kultaan.
Kaudeksi 2015–2016 Zupančič nimettiin Slovenian A-maajoukkueen päävalmentajaksi. Hän johdatti joukkueen vuoden 2016 IA-divisioonan MM-kilpailuissa kultaan ja sarjanousuun A-sarjaan.
Not Your Kind of People

| Not Your Kind of People Garbage |
| --- | --- | --- |

Studioalbumin tiedot
 Äänitetty : 2010 – 2012
 Julkaistu: 11. toukokuuta 2012
 Tuottaja(t): Garbage, Billy Bush
 Tyylilaji: Vaihtoehtorock
 Kesto: 42.50
 Levy-yhtiö: Stunvolume
Listasijoitukset
  46.
Garbagen muut julkaisut
| Absolute Garbage 2007 | Not Your Kind of People 2012 | The Absolute Collection 2012 |
Singlet albumilta Not Your Kind of People
 ”Blood for Poppies” Julkaistu: 26. maaliskuuta 2012  ”Battle in Me” Julkaistu: 28. maaliskuuta 2012  ”Automatic Systematic Habit” Julkaistu: 8. toukokuuta 2012  ”Big Bright World” Julkaistu: 1. kesäkuuta 2012  ”Control” Julkaistu: 9. lokakuuta 2012
Not Your Kind of People on yhdysvaltalaisen rockyhtye Garbagen viides studioalbumi, joka julkaistiin 11. toukokuussa 2012.
Kappaleet

Automatic Systematic – 3.18
Big Bright World – 3.35
Blood for Poppies – 3.38
Control – 4.12
Not Your Kind of People – 4.57
Felt – 3.26
I Hate Love – 3.54
Sugar – 4.01
Battle in Me – 4.14
Man on a Wire – 3.07
Beloved Freak – 4.30
Kappaleet > Deluxe painoksen bonuskappaleet

The One – 4.43
What Girls Are Made Of – 3.47
Bright Tonight – 4.02
Show Me – 5.14
Kappaleet > Japanin painoksen bonuskappaleet

The One – 4.43
What Girls Are Made Of – 3.47
Love Like Suicide – 3.49
Bright Tonight – 4.02
Show Me – 5.14
Käännös suomeksi
Pedro Vicente Fonseca

| Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Maa:   Brasilia> Miesten koripallo. |
| --- | --- | --- | --- |
|  Kultaa | Chile 1959 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | México 1955 |  |  |
|  Pronssia | Chicago 1959 |  |  |
Pedro Vicente Fonseca (s. 21. tammikuuta 1935 São Vicente) on brasilialainen kilpauransa päättänyt koripalloilija ja maailmanmestari.
Fonseca voitti Brasilian miesten maajoukkueessa maailmanmestaruuden Chilessä 1959, kaksi Pan-Amerikan kisojen pronssia ja pronssin Etelä-Amerikan-mestaruuskilpailuista.
Aiheesta muualla

Profiili FIBA Archive (englanniksi)
Brasilian joukkue – Koripallon MM-kilpailut 1959
3 Algodão |
4 Pasos |
5 Marques |
6 Boccardo |
7 Senra |
8 de Freitas |
9 de Souza |
10 Schall |
11 Edson Bispo |
12 Nóbrega |
13 Fonseca |
14 Blatskauskas |
Valmentaja Kanela
Pawłowiczki

| Pawłowiczkin kunta (Gmina Pawłowiczki) Gemeinde Pawłowiczki |
| --- | --- |
 lippu:  vaakuna
 Pawłowiczkin kunta
 Koordinaatit: 50°15′N, 18°03′E 
Valtio:  Puola
Voivodikunta:  Opole
Piirikunta:  Kędzierzyn-Koźle
 – Kunnanjohtaja:  Jerzy Treffon
Pinta-ala:  
 – Kokonaispinta-ala:  154 km²
Väkiluku (2019):  7 426
Suuntanumero(t):  (+48) 77
 
 Verkkosivut 
Infobox OKVirheellinen NIMI-arvo: 
Pawłowiczki (Gmina Pawłowiczki; saks. Gemeinde Pawłowiczki) on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 7 426. Kunnan keskus on  Pawłowiczkin kylä.
Pawłowiczkin kunta luotiin 1975 yhdistämällä siihenastiset Pawłowiczkin ja Gościęcinin kunnat.
Kylät Pawłowiczkin kunnassa ovat Borzysławice, Chrósty, Dobieszów, Dobrosławice, Gościęcin, Grodzisko, Grudynia Mała, Grudynia Wielka, Jakubowice, Karchów, Kózki, Ligota Wielka, Maciowakrze, Milice, Mierzęcin, Naczęsławice, Ostrożnica, Pawłowiczki, Przedborowice, Radoszowy, Trawniki, Ucieszków sekä Urbanowice. Se rajautuu Baborówin, Głogówekin, Głubczycen, Polska Cerekiewin ja Reńska Wieśin kuntiin. Pawłowiczkin pinta-alasta noin 89 prosenttia on maatalousmaata ja noin viisi prosenttia metsää.
Kunnan väestöpyramidi 2014.
Vuoden 2019 lopussa 50,6 prosenttia Pawłowiczkin asukkaista oli naispuolisia ja 49,4 prosenttia miespuolisia. Alle 18-vuotiaat muodostivat 15,9 prosenttia kunnan väestöstä, työikäiset 64,1 prosenttia ja eläkeikäiset 20 prosenttia väestön keski-iän ollessa 42,1 vuotta. Vuonna 2019 Pawłowiczkin kunnassa syntyi 56 lasta. Puolan vuoden 2011 väestönlaskennassa kunnan väestöstä 18,6 prosenttia oli saksalaisia.
Aiheesta muualla

Kuvia tai muita tiedostoja aiheesta Pawłowiczki Wikimedia Commonsissa
Gmina Wiejska Pawłowiczki Opolen tilastokeskus. (puolaksi)
Persib Bandung

Persatuan Sepak Bola Indonesia Bandung eli usein lyhyemmin Persib Bandung on jalkapalloseura Bandungin kaupungista Länsi-Jaavalta. Seura pelaa maan korkeimmalla sarjatasolla Indonesian Liigassa. Se voitti liigan vuonna 2014. Alkuvuodesta 2016 seuran päävalmentajana aloitti Dejan Antonić.
Joukkueen kannattajia vuonna 2013
Seuran kotistadion Jalak Harupat Soreang Stadium
Aiheesta muualla

Kuvia tai muita tiedostoja aiheesta Persib Bandung Wikimedia Commonsissa
Nuottijärvi (Jämsä)

| Nuottijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°39′54″N, 24°50′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Salmijärveen 
Järvinumero:  35.763.1.006
Mittaustietoja
Pinnankorkeus:  126,4 m  
Rantaviiva:  2,362 km  
Pinta-ala:  9,938 ha  
Saaria:  ei saaria 
 fiNuottijärvi 
Nuottijärvi on Keski-Suomessa Jämsässä ja Pirkanmaalla Orivedellä sijaitseva järvi.
Maantietoa

Järven pinta-ala on 9,9 hehtaaria ja se on 850 metriä pitkä ja 250 metriä leveä. Se sijaitsee metsäalueella Salmivuoren ja Käärmevuoren välissä ja lähellä Oriveden Lahnajärvenkulmaa. Sen koillispää on leveä, mutta lounaispää on kuin kapea ja pitkä lahti. Järvellä ei ole kartan mukaan saaria. Sen rantaviivan pituus on 2,4 kilometriä ja sen rannat ovat metsämaata, jotka ovat paikoin soistuneita. Alueen kiinteää asutusta on vain pohjoispuolen Vähä Nuottijärven alueella ja järven itäpuolella. Rannoille on rakennettu yhdeksän vapaa-ajan asuntoa. Niille tulee tiet Lahnajärvenkulmalta yhdystieltä 3280. Jämsän ja Oriveden välinen kuntaraja kulkee järven pohjoispään yli niin, että järvi jää suureksi osaksi Jämsän puolelle.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Lahnajärven valuma-alueeseen (35.763) se kuuluu. Järven vedenpinnan korkeus on 126,4 metriä mpy. Siihen on johdettu kolme metsäojaa ja sen laskuoja lähtee järven koillispäästä. Se laskee 900 metrin päässä Salmijärveen. Ojalle tulee pudotusta tällä välillä 5,4 metriä.
Historiaa

Vuoden 1855−1856 Kalmbergin kartastossa järven karttanimi oli ”Nuottajärvi”. Järvellä oli silloin kaksi maatilaa.
Vuoden 1965 peruskartassa kaikki kolme maatilaa olivat vielä viljelyssä. Kummankin tilan pellot ulottuivat järven rantaan asti. Seuraavassa kartassa vuodelta 1986 oli yli puolet peltoalasta metsitettyä ja vain kahdella tilalla oli peltomaata jäljellä.
Pedro Salinas

| Pedro Salinas |
| --- | --- |
 Pedro Salinas
Henkilötiedot
Syntynyt: 1892 Madrid, Espanja
Kuollut: 1951 (58–59 vuotta) Boston, Massachusetts, Yhdysvallat
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
Aiheesta muualla
Löydä lisää kirjailijoitaKirjallisuuden teemasivulta
Pedro Salinas (1892 Madrid, Espanja – 1951 Boston, Massachusetts, Yhdysvallat) oli espanjalainen runoilija. Hän toimi opettajana Sorbonnessa, Sevillassa ja Murciassa. Sisällissodan puhjettua hän lähti maanpakoon Yhdysvaltoihin ja luennoi useissa yliopistoissa. Hän oli Ryhmä 27:n runoilijoita. Salinas kirjoitti runojen lisäksi proosaa ja kirjallisuuskritiikkiä.
Aiheesta muualla

Kuvia tai muita tiedostoja aiheesta Pedro Salinas Wikimedia Commonsissa
Oceanhorn: Monster of Uncharted Seas

| Oceanhorn: Monster of Uncharted Seas |
| --- | --- |

Kehittäjä:  Cornfox & Brothers
Julkaisija:  FDG Entertainment GmbH & Co. KG
Jakelija:  Steam, GOG.com, Humble Store, Nintendo eShop, Microsoft Store, PlayStation Store, Google Play ja App Store
Ohjaaja:  Heikki Repo
Suunnittelija:  Heikki Repo
Taiteilija:  Heikki Repo
Säveltäjä:  Kenji Itō ja Nobuo Uematsu
Ohjelmoija:  Antti Viljamaa, Jukka Viljamaa
Pelisarja:  Oceanhorn
Julkaistu:   13. marraskuuta 2013
Lajityyppi:  roolipeli, toimintaseikkailupeli
Pelimuoto:  yksinpeli
Ikäluokitus:  ESRB: 10 vuotta tai vanhempi  PEGI 7 
Alusta:  Android, iOS, Nintendo Switch, OS X, PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK     : 
Oceanhorn: Monster of Uncharted Seas on suomalaisen Cornfox & Bros kehittämä toimintaseikkailupeli.
Peli on julkaistu vuonna 2013 iOS-laitteille ja myöhemmin Androidille, Windowsille, OS X:lle, PlayStation 4:lle ja Xbox One:lle.
Peli on julkaistu myös Nintendo Switch -alustalle.
Pelille on julkaistu jatko-osa Oceanhorn 2: Knights of the Lost Realm.
Kehitys

Pelin luova johtaja ja Cornfoxin perustajajäsen Heikki Repo on kertonut inspiraatiota peliin tulleen käsikonsoleista ja niille julkaistuista peleistä. Suosikikseen Repo mainitsee Game Boyn ja Link's Awakening -pelin. Muita inspiraation lähteitä ovat olleet Final Fantasy ja Seiken densetsu -pelit. Kehittäjät pyrkivät kunnioittamaan näiden klassikoiden perintöä ja tarjoamaan tuoreen pelikokemuksen.
Vastaanotto

Metacritic -kerääjäsivustolla Windows-versiolla on 74/100 pistettä ja iOS-versiolla on 85/100 pistettä.
Myynti

Peli on myynyt yli miljoona kappaletta.
Aiheesta muualla

Oceanhorn: Monster of Uncharted Seas MobyGamesissa (englanniksi)
Oceanhorn: Monster of Uncharted Seas Internet Movie Databasessa (englanniksi)
Pennsylvania Station

Pennsylvania Station tai Penn Station voi viitata useisiin Pennsylvania Railroadin rakentamiin asemiin Yhdysvalloissa:
Pennsylvania Station Baltimoressa;
Pennsylvania Station Newarkissa;
Pennsylvania Station New Yorkissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pennsylvania Station”, voi hakea sivunnimihaulla, laajalla sivunnimihaulla tai tekstihaulla.
Odensen kunta

| Odensen kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Odense
Hallinto:  
 – Pormestari:  Anker Boye
Pinta-ala:  
 – Kokonaispinta-ala:  305,6 km²
Väkiluku:  205 106
 – Väestötiheys:  671,2 as./km²
 
 www.odense.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Odense on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 205 106 asukasta, ja sen pinta-ala oli 305,6 neliökilometriä. Kunnan keskustaajama on myös nimeltään Odense.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Allesø Sogn
02: Lumby Sogn
03: Næsbyhoved-Broby Sogn
04: Korup Sogn
05: Næsby Sogn
06: Fredens Sogn
07: Seden Sogn
08: Agedrup Sogn
09: Ubberud Sogn
10: Paarup Sogn
11: Bolbro Sogn
12: Hans Tausens Sogn
13: Sankt Hans Sogn
14: Vor Frue Sogn
15: Vollsmose Sogn
16: Åsum Sogn
17: Ansgars Sogn
18: Sankt Knuds Sogn
19: Thomas Kingos Sogn
20: Munkebjerg Sogn
21: Korsløkke Sogn
22: Sanderum Sogn
23: Dalum Sogn
24: Brændekilde Sogn
25: Bellinge Sog
26: Dyrup Sogn
27: Hjallese Sogn
28: Tornbjerg Sogn
29: Fraugde Sogn
30: Fangel Sogn
31: Stenløse Sogn
32: Højby Sogn
33: Allerup Sogn
34: Davinde Sogn
35: Stige Sogn